"ak s odaje 
Sreća je u obitelji 





— Ako jedna mala 
knjižica kod nas doživi 
TREĆE izdanje u roku 
od godinu i po dana, 
to je sigurno razlog da 
se ugodno iznenadi- 
mo... 

— Ako u toj knjižici 
govori auktor čitatelju: 
»Uzet ću te za ruku i 
pokazati u čemu je 
SREĆA«, onda će naše 
zanimanje porasti, jer 
smo svi željni sreće. 

— ALI AKO taj isti 
auktor piše i ovo _ — 
»Imam za to kvalifi- 
kacije — da ti pokažem 
sreću — jer sam sve- 
ćenik, koji živi sa svo- 
jim narodom. Prošao 
sam naše krajeve sve 
tamo od Baranje do 
Vižinade u Istri, od 
Štrigove u Međimurju 
do Vitaljine u Konav- 
ljima. A da se o Za- 
gorju, Prigorju, Slavo- 
niji, Dalmaciji, Bosni 
i Hercegovini i ne go- 
vori. I, mogu ti reći, 
da sam često vidio ži- 
vu, ostvarenu i doživ- 


MOM 
' Detar Bulat D. I. 


Sreća je 


u obitelji! 


»Bože velji, 
Koj" suncem svojim 
Svaku travku zlatiš, 
| ' Oj ne daj propast 
Rodu čitavome!« 


OSIJEK 1970. 


Treće preuređeno izdanje 





»Cijeli moj intimni život koncentri- 
ran je u krugu obitelji, koja je NAJVE- 
ĆA RADOST mojih godina. Žena, sin, 
dvije kćerke, dva zeta, jedna snaha i 
troje unučadi sačinjavaju moj uži 
krug, u kojem nalazim, uz dnevne bri- 
ge, i svoje NAJVEĆE ZADOVOLJ- 
STVO.« 

Jakob Golovac 
hrvatski kompozitor 





Dopuštenjem Biskupskog Ordinarijata u Dakovu od 16. ve- 
ljače 1970. godine, broj 682/1970 i redovničkih poglavara. 
Izdao i odgovara Petar Bulat, Osijek |I., Beogradska 27. 


Tisak »Plamen«, Slavonski Brod, Omladinska 26 


Naručuje se kod: R. Breber, Zagreb, Palmotićeva 33. 


PITANJE SRECE... 


Svaki je čovjek žedan — sreće. Ta že- 
đa i tebe hvata, u tebi pali. Ne da ti 
mira. Osjećaš da je to sjeme, koje je 
sam Bog zasadio u tvom srcu. I zato 
smatraš, punim pravom, da je možeš i 
moraš ostvariti... : 


Uzet ću te za ruku i pokazati u čemu 
je sreća! ; 

Imam za to kvalifikacije. Ponajprije, 
jer sam svećenik, to znači učenik. Ono- 
ga, koji je Izvor sreće. A i zato, jer 
sam svećenik koji živim sa svojim na- 
rodom. Prošao sam sve naše krajeve 
tamo od Baranje do Vižinade u Istri, 
od Štrigove u Međimurju do Vitaljine 
u Konavljima. A da se o Zagorju, Pri- 
gorju, Slavoniji, Dalmaciji, Bosni i 
Hercegovini i ne govori. Međutim, ni- 
sam prolazio samo u nekom zaletu; po 
čitave tjedne sam propovijedao svoju 
misionarsku poruku, slušao povjerljive 
tajne, koje se nikome tako, možda, ne 
povjeravaju kao pučkim misionarima. 
I, mogu ti reći, da sam često susreo ŽL- 
vu, ostvarenu i doživljenu sreću. Vese- 
la lica, zadovoljna srca, zbog toga što 
su uistinu sretni. Trudio sam se da na- 

đem TAJNU njihove sreće. RECEPT, 
koji mogu i drugi upotrijebiti... 

Ne bojeći se da ću povrijediti svoju 
skromnost, razočarati tvoje očekivanje, 
mislim da sam je otkrio. I u ovoj knji- 
žici ću je tebi kratko i jezgrovito pri- 
kazati... 


KUĆA JE NAŠA BOLESNA ... 


Kuća je naša prokleta! Bolesna! 

I nema Božjeg dana, 

Kada krv ne bi iz novih briznula Tana... 

Na krovu kuće naše pjeva crni ćuk! 

Na krovu kuće naše SMRT svoju pjesmu 
gudi!« 


Vidiš: ova ista čežnja za srećom, 
i njezino pravo ostvarenje, u tebi se 
bitno povećava i pretvara u ODGO- 
VORNOST da je moraš ostvariti. Jer, 
ti pripadaš svome narodu. Ukoliko si 
ti sretan, povećavaš i njegovu sreću. 
Tvoja nesreća je njegova tragedija ... 


Ne znam na koga je mislio Miro- 
slav Krleža, kad je napisao gornje sti- 
hove, ali su savršeni odraz naše prošlo- 
sti, a bojim se, i budućnosti. Hrvati su 
u svojoj povijesti doživjeli tri velika, 
nenadoknadiva RASAPA: 


1. Za doba TURSKIH ratova neki po- 
vjesničari smatraju da je broj iselje- 
nih, razbježalih i u ropstvo odvedenih 
Hrvata iznosio oko 1,600.000. A koliko 
ih je poginulo, toga nitko ne zna ... 
Danas bismo bili narod od NAJMANJE 

20 milijuna, da se o naše grudi nije 
odbijalo otomansko more ... Samo u 
roku od 60 godina, krajem XV. i po- 
četkom XVI. stoljeća, računa se da je 
odvedeno u ropstvo oko 500.000 kato- 
lika iz naših krajeva. Ti zarobljenici 
izginuše većinom kao kućni robovi, kao 
«galioti na turskim i mletačkim lađama, 
kao radnici u rudnicima. Naravno da 
su mnogi prešli i na islam te su postali 
novi nosioci turske ekspanzije. 

Naš veliki pjesnik MARKO MARU- 
LIĆ ovako plače nad sudbinom Hrvat- 
skoga naroda: 


»Sagradismo sela i gradove, zasadi- 
smo gajeve, osnovasmo domove s 
brojnom čeljadi, a sada gledamo, 
kako nam sve to ruši, pali plijeni i 
razara krvni neprijatelj. 

Uresismo svete hramove divnim ol- 
tarima, raspelima i kaležima, a sada 
nam nevjernici gase vječno svjetlo 
pred svetohraništima, pretvarajući 
svetišta u štale i gazeći nogama naj- 
veće svetinje. 

U samostane poslasmo svoje najbo- 
lje sinove i kćeri da služe Bogu u 
djevičanstvu, a podivljali ih ratnici 
nabijaju na kolac i oskvrnjuju nji 


hova tjelesa, koja su hram Duha Sve- 
toga... U našim se očima ne suše nika- 
da suze, jer svatko imade da za kim 
žali. Roditelji oplakuju dječicu svoju, 
žena muža, brat sestru, a svi skupa , 
jadnu svoju domovinu, u kojoj po- 
stadosmo iskorjenjenici i mučenici.« 


2. Drugi rasap je EKONOMSKA SE- 
oba, koja je počela od druge polovice 
prošlog stoljeća i odvija se do naših 
dana. Po računu Većeslava Holjevca 
svaki ČETVRTI Hrvat danas živi izvan 
domovine. On doslovno veli: »Od u- 
kupnoga broja Hrvata na svijetu — 
6,178.890 — oko milijun i pet stotina 
hiljada živi izvan domovine. »Neki po- 
znavaoci hrvatskog migracionog pro- 
blema tvrde da je broj Hrvata izvan 
domovine prešao brojku 1,700.000, a 
Dr. Vladimir Vince, bivši ravnatelj du- 
šobrižništva za Hrvate izvan domovine, 
koji je u posljednje vrijeme obišao 
sve veće skupine Hrvata u svijetu, tvr- 
di da Hrvata izvan domovine ima pre- 
ko DVA MILIJUNA. Većeslav Holjevac 
u uvodu svoje vrlo lijepe knjige HRVA- 
TI IZVAN DOMOVINE, Zagreb 1967., 
kaže: »Valja svakako naglasiti da je u 
relativno kratkom razdoblju od preda- 

je rukopisa pa do izlaska knjige iz 
štampe nastavljena tendencija emigri- 
ranja stanovništva iz Hrvatske i time 
su neki kvantitativni odnosi u ovoj 
knjizi promijenjeni. Na žalost, samo je 
povećan broj naših ljudi u inozem- 
stvu .. .« 

A kako su odlazili opisuje isti pisac 
vrlo zorno: »Rastanci kod kuće bili su 
. tužni i bolni. Opraštali su se od svojih 

najbližih i od čitavoga sela. Svi su se 
borili sa suzama na očima. Posljednje 
noći nitko nije spavao, a rano ujutro 
krenuli su iseljenici s rodbinom i pri- 
jateljima kroz selo praćeni pjesmom. 
Ljudi su napuštali svoj zavičaj i to je 
za svakoga bilo gorko.  Najžalosniji 
trenutak bio je ukrcati se u vlak. Naj- 
prije sc putovalo do Rijeke, gdje su se 
kupovale posljednje uspomene da bu- 
du prenesene preko oceana. Sjećanje 
je trebalo sačuvati. U Rijeci su se iz- 
govarale posljednje riječi pratilaca: — 
Do viđenja! Zbogom!« 


Mnogima je to bio zaista posljednji 
pozdrav domovini!« 


3. Treći rasap odvija se DANAS KOD 
NAS u vlastitoj domovini, jer mi ima- 

demo veoma nizak prirodni priraštaj. 
Cijele općine imaju veći broj mrtvih 
nego rođenih., To su, prema popisu od 
1964. godine: Vis, Hvar, Crikvenica, 
Krk, Mali Lošinj, Opatija, Dugo Selo, 
Vrbovec, Zelina, Zagreb - centar, Đur- 
čevac, Garešnica ... Samo tokom XIX. 
stoljeća od Karlovca, preko Križevaca 
do Istočne Slavonije, izumrla je u se- 
lima TREĆINA obitciji, a u gradovima 
dvije trećinc. A danas porast pučanstva 
u Hrvatskoj vidimo samo u 150 nase 
lja, dok je u ostalih 6.500 u opadanju. 
(Šuvar) Godine 1968. prirodni priraš- 
taj na 1000 stanovnika po republika- 
ma bio je ovakav: BiH 16,5, Makedoni- 
ja 17,6, Crna Gora 14,3, Srbija 6,6 Slo- 
venija 6,7, Hrvatska samo 5,1! Slovima 
PET! Dakle, posljednji. Ako se pak 
uzme u obzir iseljavanje, onda stvar 
stoji još i gore. Prirodni priraštaj u 
Hrvatskoj iznosio je u godini 1968. o- 
ko 23.028 osoba. Iste godine emigriralo 
je 26.326. Izvana ih se vratilo svega 
2238. Dakle Hrvatska je iz 1968. godi- 
ne izašla s 1060 osoba manja nego kra- 


jem. 1967. godine. Osim onih što su 
pomrli ... I neki još govore o našoj 
prenapučenosti .. .! 


Skrb za narod izjedala je KRANJ- 
ČEVIĆA tako da je u jednom beznad- 
nom času zabugariv: 


* »Pružimo si bratske ruke 
Rastrgune iz daljine, 
ISKOPAJMO GROB si velik 
S kraja na kraj domovine, 
1 lezimo u njeg mirno, 
Kao braća zagrljeni.« 
KAD ŽIVJETI NISMO HTJELI... 


Takvo je naše stanje! Zar je moguće 
tu nešto govoriti još o sreći? Pa, radi 
se o opstanku ...? Odgovaram ti: ne 
samo da je moguće, nego o sreći MO- 
RAMO govoriti. Jer, ako nađemo prave 
smjerove i izvore sreće — pojedinač- 
ne i narodne — onda ćemo osigurati 
život i opstanak sebi, svojoj vjeri i 
svom narodu. Sada, ponajprije — ne 
odbacujući i ne podcjenjujući potrebu 
materijalnog, gospodarskog i ekonom- 
skog blagostanja, nego i te kako raču- 
najući u tom na odgovorne čimbenike 
— isključimo ono što moramo isključi- 
ti u traženju sreće — DUH OVOGA 
SVIJETA! 

SVIJET NIJE SRETAN ... 


Još u prošlom stoljeću rekao je je- 
dan njemački filozof ove značajne ri- 
ječi: »Dvadeseti vijek bit će vijek RA- 
TOVA ... Ja naviještam dolazak jedne 
TRAGIČNE ere. Budimo spremni na 
jedan dugi niz uništavanja, pustošenja, 
ustanaka ... Bit će ratova kakvih svijet 
nikada nije vidio ... Evropa će nasko- 
ro biti okružena TMINAMA i vidjet 
ćemo kako se diže crna plima. KATA- 
STROFA je blizu. Katastrofa, kojoj ja 
znam ime, ali neću reći!« 

Uistinu je prorekao veliku stvarnost! 


Ostali smo PATULJCI, a napravili 
smo sebi neizmjerno velike i snažne 
naprave. Sada smo ih pokrenuli, a ne 
znamo ih zaustaviti. Pa s nama vitlaju. 
Strpali smo neograničenu silu u mo- 
tor malog kapaciteta uz trajnu opas- 
nost od eksplozije. Iznad ovog trans- 
formatora koji se zove današnji čovjek, 
treba prilijepiti etiketu: POZO R! 
OPASNO PO ŽIVOT ! 

+ Svaki dan se pod oružjem nalazi 

30 milijuna ljudi, a angažirano je 
u VOJNIM ustanovama još 50 mi- 
lijuna. 

Za prošlih 50 godina RATOVI su 
progutali desetke milijuna života. 
Osim toga i 4 trilijuna dolara. To 
je toliko da bi se tim novcem mo- 
glo izgraditi 500 milijuna konfor- 
nih stanova. Dakle za ciieli ljud- 
ski rod. 


Nikada nije bilo na zemlji toliko 
GLADNIH kao danas. Od 900 mi- 
lijuna djece na svijetu 509 miliju- 
na ili trpi glad ili umire od gladi. 
Danas 57 zemalja nemaju dosta 
kruha. Stanje je gore nego prije 
10 godina. A za 10 godina ritam 
umiranja od gladi bit će još GO- 
RI. 

Po statistikama Ujedinjenih naro- 
da svake se godine UBIJE POD 
SRCEM majčinim 25 milijuna dje- 
ce. Toliko se zna. A koliko je taj- 
nih, nekontroliranih abortusa na 
toj vajnoj kugli zemaljskoj ...! 


U jednoj zemlji 30% svih grabeža, 
11% svih umorstava, 48% svih 
krađa motor kotača i mopeda — 
počinjaju omladinci ISPOD 20 go- 
dina. To pokazuje velike simpto- 
me bolesnih kod MLADIH ... 


+ Prije nekoliko godina AMERI- 
KANCI su samo za GATANJE 
potrošili 125 milijuna dolara go- 
dišnje. Toliki novac su dali mah- 
niti, zastrašeni muškarci i žene 
isto takvim zavedenim ljudima, da 
bi dobili krive odgovore na svoja 
preklinjajuća pitanja — sreće... 

Svijet, to je ono što Sveto Pismo na- 
ziva POŽUDA TIJELA, POŽUDA OČI- 
JU, OHOLOST ZBOG IMETKA — mo- 
že obećavati sreću. To da! U obeća- 
njima je uvijek bio jak. Ali dati je 
ne može. Ni neće! Zašto? 

Pogledajmo dijagnozu svijeta! On je 
skup PRAZNIH ljudi. Svijet živi i radi 
i dosađuje se u praznini. A prirodi 
najviše smeta takva praznina. Jedan 
od nepogrešivih zakona prirode naše- 
ga svemira glasi: svaki se prazan pro- 
stor, vakuum, mora odmah nečim ispu- 
niti. Dovoljno je da pogledamo samo 
neke narode u prošlom svjetskom ratu, 
pa ćemo vidjeti kako priroda smrtnos- 
nom brzinom ispunjava prazninu koja 
je u nama: ratna huškačka mašinerija, 
mržnja prema bližnjemu, ratom op- 
sjednuti umovi i srca samo su rezultati 
PRAZNIH i neispunjenih života ... 

JEDINI JE SPAS: ISUS KRIST! 


Naše vrijeme više nego ostala, naš 
narod više nego ostali, trebaju Isusa 
Krista. 

Nalazimo se u doba KRIZE kakva se 
još nikada nije vidjela u povijesti. Da- 
nas se stavlja u pitanje problem BO- 
GA: vjere, ufanja i ljubavi u Njega. 
Ali se ne manje postavlja i problem 
ČOVJEKA: njegove opstojnosti, života 
i mira. 

BEZ KRISTA NEMA BOGA! 

Dobro je to opazio veliki francuski 
mislilac Pascal: »Svi oni koji traže BO- 
GA IZVAN Isusa Krista, i koji se zau- 
stavljaju na prirodi, ili ne nađu nikak- 
vo svjetlo, koje ih zadovoljava, ili dođu 


do toga da padnu u ateizam ili dei- 


zam.« 
BEZ KRISTA NEMA I ČOVJEKA:!! 
Ne manji ruski genij i pisac Dosto- 
jevski dobro je i to uočio: »Zapad pro- 
pada zato što je izgubio Isusa Krista; 
i propada JEDINO zbog toga.« Želimo 
biti osvajači svemira, stvaraoci raja na 


zemlji — ali uvijek kao ljudi. Krist 


- BOGOČOVJEK je gospodar i stvoritelj 
čitavoga svemira, a opet sadrži puninu 

čovječnosti i ljudskosti. On je stopo- 
stotni čovjek, a u isto vrijeme i Bog. 
I zato jedini pravi Spasitelj i Obnovi- 
telj čovječanstva. Izbavitelj iz ove 
svjetske krize. Ostvaritelj ljudske sre- 


će... 


»Ako ISTOK ne nađe ZAPAD u Kristu, 
Nikada ne će Zapad sresti! 

I nikada ga ne će ljubiti! 

Ako Zapad ne nađe ISTOK u Kristu, 
Nikada Istoka ne će sresti! 

I nikada ga ne će ljubiti! 


Ako se Zapad i Istok VJENČAJU bez 
Krista, 
Njihova veza ne će biti trajna! 
Bit će trenuina zaluđenost, 
Iz koje će se roditi samo NAKAZA! 
Samo ako se povežu u SRCU 
KRISTOVU — 
ljubit će se! 
U ljubavi Kristovoj njihova veza će 
roditi 
NOVOGA ČOVJEKA.« 


(Dr. J. Nu) 

— A kamo nas usmjeruje Isus Krist? 

Nas tražitelje SREĆE? U čemu je ona? 
Gdje je možemo naći? 

— Kada predsjednik jedne zemlje 
dolazi u koje mijesto, tada je unaprijed 
sve točno određeno što će sve pogle- 
dati, s kime govoriti ... Tek NAJ VAŽ- 
NIJIM ustanovama može se pažnja po- 
svetiti. A gdje se Krist najdulje na 
zemlji zadržao? Od trideset i tri go- 
dine svoga boravka među nama pro- 
veo je punih 30 godina u KRUGU O- 
BITELJI. Kamo je kod Svoga javnog 
nastupa najprije upravio svoj korak? 
K utemeljenju jedne obitelji u Kani 
Galilejskoj. I inače je Isus često za- 
svjedočio zborom i tvorom kako OBI- 
TELJSKE zajednice i sam cijeni i ka- 
ko je spreman baš njima pomoći. A to 
je na posebni način učinio, jer je PO- 
DIGAO CIJENU i shvaćanje obitelji, 
jer je UČVRSTIO njezine nutarnje ve- 
ze, i jer je OBDARIO članove obitelji 
novom izvanrednom snagom milosti. 


Evo Isusovoga rješenja sreće na zem- 
lji: OBITELJ! On nam poručuje: Ako 
sreće ima na svijetu, i ukoliko je ima 
— najčešće i najviše se nalazi u obi- 
telji. U domu! Oko obiteljskog stola! 
U kući! Na ognjištu, gdje ON vlada i 
kraljuje. 

_— U čemu se sastoji ta obiteljska 
sreća!? 

_ Badnjak je navečer. Obitelj se 
skupila oko stola. Bor je okićen, svje- 
ćice gore, a svi skupa pjevaju pjesmu 
mira i radosti NOVOROĐENOM djete- 
tu jedne obitelji i USREĆITELJU SVI- 
JU OBITELJI. Sjedaju za stol. Ovaj 
ne mora biti ne znam kako 'bogat i raz- 
novrstan. Na Badnjak i nije, jer je o 
bično tada — post. Ali je čovjeku ta- 
ko srdačno i milo u krugu SVOJE o- 
bitelji, svoje djece, SVOJE čeljadi, svo- 
je domovine, svoje Crkve, pod zašti- 
tom SVOGA ISUSA. Ljudi često na to 
zaboravljaju. 


To je osjetio već stari TERTULIJAN 


* i zato s pravom govori: »Tko može o- 


pjevati SREĆU BRAKA što ga je Crk: 
va sklopila, sv. Žrtva ojačala, blagoslov 


posvetio, anđeli objavili, Bog potvrdio? 


Kojeg li sjedinjenja dviju osoba jedne 
iste vjere, istog ćudoređa, jednakoga 
zvanja! Oboje djeca, oboje službenici 
istoga Boga! Nikakve razlike duha i ti- 
jela! Uistinu dvoje u jednom tijelu! 
Jedno tijelo, jedan duh! Zajednički 
mole, zajedno se raduju, skupa se žrt- 
vuju, naizmjence se iješe, podržavaju 

i izgrađuju. Jedno su u Crkvi, jedno 
pred oltarom, gdje primaju euhari- 
stijski kruh, jedno u radostima i žalo- 
stima, i progonstvu. Ne vara jedan dru- 
goga, jedan drugome nije na teret. S 
punom slobodom posjećuju bolesne 
pomažu siromašne, dijele milostinju, 
bez tuge, žrtvuju se veselo, ne prave 
teškoća u svakidašnjim dužnostima, ne 
križaju se u tajnosti, ne boje se zah- 
valnosti Bogu, nema kod njih skrovi- 
tih uzdaha! Psalme i himne pjevaju 
oba srca, što više, natječu se i potiču 
kako će bolje slaviti Boga! Svevišnji 
Gospod, promatrajući ih i slušajući 
zadovoljan je i nagrađuje ih svetim mi- 
TOM ...« 

Gdje su dva srca koja su ostvarila 
tako jedinstvo života u Kristu, tamo je 
sreća 1 radost! 

"KONCILSKI PUTOKAZ 
OBITELJSKE SREĆE... 


— Učinimo, prijatelju dragi, korak 
naprijed! Tražeći odgovor na pitanje 
životne sreće, mi smo odbacili duh 
OVOGA SVIJETA! Prihvatili smo ISU- 
SA KRISTA, kako nas uči Njegov uče- 
nik: »Vjeruj u Gospodina Isusa Krista 
i spasit ćeš se tii tvoj DOM!« Postav- 
lja se novo pitanje: A tko će nas po- 
učiti kako ćemo Isusa Krista na jedan 
SUVREMEN i MODERAN način uvesti 
u svoju obitelj? 

— Tko drugi, ako ne zadnji KON- 
CIL? Pa on i nije drugo nego novi pro- 
laz Isusov zemljom usred XX. stoljeća! 
On je novo Brdo s kojega Isus Krist 
proglašava svoja blaženstva ljudima da- 
našnjice, kao što ih je nekada objavlji- 
vao stanovnicima oko Galilejskoga je- 
zera! Pogledajmo malo osnovnu smjer- 
nicu Koncila s obzirom na obitelji: 

Do sada, kada se u crkvenim ustano- 
vama raspravljalo o obitelji, tko se sa- 
stao? Papa, kardinali, biskupi! Iti 
NEOŽENJENI ljudi — a većinom 
STARCI — davali su norme života i ra- 
da u obitelji. No, na ovom SABORU se 

prvi puta desilo u povijesti čitave Cr- 
kve, da je Papa raspravljajući o obite- 
lji, skupio oko sebe iskusne OŽENJE- 
NE stručnjake iz čitavoga svijeta. Oni 
nisu bili samo teoretičari, nego su, kao 
očevi i majke, izvrsno poznavali i obi- 
teljsku praksu. To su bili poznati li- 
ječnici, odgojitelji, psiholozi, ekonomi- 
sti. Ovo je imalo odlučujuću važnost: 
OŽENJENI — pod vodstvom  učitelj- 
stva Crkve — prvi apostoli OŽENJE- 
NIH. Ljudi iz obitelji govore obitelji- 
ma, ali u — Crkvi, i po — Crkvi. Time 
se Koncil jasno izjasnio: oženjeni tre- 
baju biti voditelji suvremenoga prepo- 
roda obitelji na čitavom svijetu. Po že- 
lji Koncila, nije jedini udio supružnika 
u samoj obitelji, nego i izvan obitelji. 
On poziva sve koji utječu na socijalne 
zajednice ili grupe, da se uspješno pri- 
hvate toga da promiču dobro ženidbe i 
obitelji... 

— To je uistinu nešto novo i revolu- 
cionarno. Koncil želi — a to znači Krist 
— da prvi apostoli obitelji postanu o- 
ni koji žive u obitelji. Da li se ta težnja 
i ostvarila iza Koncila? 

— Takva se misao širila iza Koncila 
po Belgiji, Francuskoj i drugim kraje- 

vima. A već se uvriježila i kod nas. Ne 
samo u teoriji nego i u praksi. Do sa- 
da Zagreb prednjači, ali za njim kroči 
već pomalo Slavonija, Istra, Dalmaci- 
jaidrugi... Tri su osnovne značajke 
ovakvoga obiteljskoga koncilskoga gl- 
banja, a to su i tri zadatka, koja trebaš 
izvršiti, ako želiš ostvariti sreću svoga 
života. Dakle, prelazimo na praksu, na 
konkretne obveze: 


1. Prođi kroz seminar Kristovih obi- 
teljskih sijela! To znači: svakako 
trebaš sudjelovati u kojemu od o- 
nih tečajeva o braku, koje drže za 
to formirani katolički lajci kroz | 
punih tjedan dana. 


2. »Čuvaj MOJ SAVEZ...!« Bog je 
stvorio čovjeka da s njime može 
uspostaviti jedan poseban SAVEZ: 
mira i sreće. Spreman je to učiniti 
i cijelim narodima i pojedinim o- 
biteljima. On poziva i Tvoju obi- 
telj na takav savez računajući na 
ljubav Njegovoga Srca... 

3. Uvedi NOVI KURS života na svom 
ognjištu! Kurs je to prije svega 
obiteljske MOLITVE, milosnoga 
ŽIVOTA, plemenite i inteligentne 

PLODNOSTI, kršćanskoga odgoja 

i apostolskoga SVJEDOČENJA. 
.Tek tako ćeš u svojoj obitelji doži- 
vjeti pravu kršćansku ljubav. A »po 
njoj se mi kršćani moramo najviše raz- 
likovati od svijeta, koji nas okružuje« 


— dobro zapaža veliki ideolog Koncila 
kardinal Danićlou. 

PROĐI KROZ SEMINAR KRISTOVIH - 
OBITEJSKIH SIJELA! 


— Bojim se opet novih dosadnih slu- 
šanja propovijedi!? 

— To nisu propovijedi! To nisu 
predavanja, što ih drže ti katolički o- 
ženjeni ljudi i udate žene. To nije pro- 
fesorsko poučavanje, nego je to pravi 
obiteljski DIVAN ili SIJELO. Znamo 
što je divan ili sijelo. U svim našim 
krajevima se održavaju. Osobito u je- 
sensko ili zimsko vrijeme, kada je u 
pitanju — na selu — komušanje kuku- 
ruza, čijanje perja ili drugo. Takvi se 
divani održavaju u ugodnoj prostoriji, 
unutar kuće, doma. Tu bude nešto ma- 
lo što će čovjeka zagrijati i iznutra, i 
što će zagristi. 

— Da li se takva obiteljska sijela 0- 
državaju u crkvi? 

— Obično se traži prostorija u kojoj 
se može napraviti obiteljsko  raspolo- 
ženje. Ne prevelika. Ne hladna. Više 
uređena kao obiteljska soba, nego kao 
učionica ili razred. U njoj bi se trebao 
naći prostrt stol. Na njemu cvijeće. 
Dobro je da se na početku nađe koja 
domaćica i da servira topli čaj s kek- 

som ili nečim sličnim. U vedrom, nepo- 
srednom i bratskom raspoloženju se 
čeka dok se svi skupe pomalo pijucka- 
jući čaj i griskajući kolačiće... Kad se 
skupe, počinje se kratkom molitvom. 
Svećenik uzima riječ i upozoruje na 
duhovni smisao teme današnjeg dijalo- 
ga. On ne govori dugo. Najviše trećinu 
vremena, a dobro je i manje. Ito ne 
propovjednički, nego intimno i nepo- 
sredno. Za to_ vrijeme već se- sprema 
glavni predavač, obično bračni par, i 
kad svećenik svrši, počne svojim pred- 
metom. Ne idu toliko za novim i teo- 
retskim spoznajama, nego iznose svoje 
vlastito iskustvo... 


— Koje se teme obrađuju? 


— PRVA VEČER! Ona je mlađa od 
30 godina, a on je tih godina. Nije dugo 
da su se uzeli. Radnik i domaćica. Iz 
svih riječi se vidi da im tema ZARU- 
ČNIČKA I BRAČNA LJUBAV nije sa- 
mo teorija nego i praksa. Da se slažu i 
vole. Da ta ljubav u braku raste a ne 
opada. Svježi, vedri, sretni, okrenuti 
prema budućnosti. Izvanredno svjedo- 
čanstvo primjera, a pogotovo njihova 
osnovna riječ: Brak je nama SVE- 
TINJA. 

DRUGE VEČERI su nastupile osobe 
sa već preko 40 godina. Udovica, žena 
križa i patnje i konvertita životnoga is- 
kustva, iznijeli su svoje iskustvo i mi- 
sli o temi BRAK KAO SAKRAMENAT. 
Zapravo: Bog u braku. Njegov utjecaj 
u međusobnom oplemenjivanju, da od 
pijanstva i psovke dođe do mjesečne 
pričesti. Mnogi su prisutni zaplakali 
nad snažnim i iskrenim  svjedočan- 
stvom. A 

TREĆE VEČERI — dva muškarca.“ 
Jedan iz grada, drugi sa sela. Jedan i 
drugi imaju SVIJESNO djecu. Ili će je 
još imati. Njihovi motivi, a i sigurnost, 
kada oni svjedoče: dok su djeca mala, 
teško je s njima, ali sada su nam ponos 
i pomoć. Samo ih treba valjano odgo- 
jiti, oni su najbolja penzija i najveći 
izvor životnoga zadovoljstva... 

ČETVRTE VEČERI LIJEČNIK izno- 
si medicinski štetna sredstva za ogra- 
ničavanje djece. Stvarno, ozbiljno, kao 
čovjek znanosti, potkrepljuje ono što 
su mnogo puta čuli u moralnim nago- 
vorima. I o prezervativnim mehanič- 
kim i kemijskim sredstvima, kao io 
abortusu i piluli. Svjedočenje, da se te 
stvari samo iz merkantilnih razloga 

propagiraju, premda ih napredak i kul- 
tura i liječnička znanost u sebi od- 
bijaju. 

PETA VEČER: POZITIVNI NAČIN 
REGULIRANJA BROJA DJECE. Naj- 
moderniji filmin točno ocrtava spozna- 
je koje omogućuju pravilno razumije- 
vanje OGINO-KNAUSSOVE metode. O- 
VAKO protumačena ne izlazi kao neka 
teorija, nego čvrsta postavka, koja oso- 
bito u svom ocrtavanju drugog dijela 
mjesečnog ciklusa pokazuje apsolutnu 
sigurnost. 

ŠESTA VEČER: svijet i obitelj pro- 
padaju zbog toga, što ne primaju ISU- 
SA KRISTA u svoju sredinu. Misao in- 
tegracije obitelji s Božjim Srcem u 
smislu novog rođenja, velikoga životno- 
ga obraćenja prema onom idealu što 


ga sveti Pavao neprestano ističe IN: 


CHRISTO IESU-U ISUSU KRISTU. O- 
bitelj, koja je učinila čin moderne po- 
svete Isusovu Srcu, označava njezine 
oblike i njezin sadržaj u praktičnom 
životu :.. : 

Takav tečaj i ti moraš proći! Doži- 
vjeti ove istine u vlastitoj duši. Vidjeti 
svjedočenje tih kršćanskih lajka, fami- 
lijarnih ljudi, i takvim . ssvjedočenjem 

ispuniti svoju dušu i svoj dom. Razgo- 
vorom i diskusijom doći do potpuno 
kršćanskih vidika u najvažnijim pita- 
njima života, odgoja, kućnih proble- 
ma... Na taj način ćeš sebi i svome 
domu zacrtati novi, rukom opipani put 
života. Drugačiji od onoga kako si ga 
možda do sada zamišljao... Treba se 
dati POUČITI, STEĆI ZNANJA o braku 
i obitelji. Za svako se zvanje sprema- 
mo nekoliko godina, tražimo kvalifika- 
cije. A za brak, to najveće životno zva- 
nje, NIŠTA SE SKORO NE SPREMA 
MO. Ili vrlo malo. Ovakvi tečajevi su 
seminari za upoznavanje kršćanskoga 
braka. Profesori nisu svećenici nego 0- 
ženjeni, koji imaju i teoretsku i prak- 
tičnu kvalifikaciju u problemima koje 
obrađuju. Takva bi se obiteljska sijela 
morala toliko proširiti, da ne bi smio 
biti nijedan kršćanski mladi dom, koji 
ga ne bi prošao... 

ČUVAJ MOJ SAVEZ! 


Međusobni SAVEZI su dio ljudsko- 
ga iskustva. Ljudi se međusobno po- 
vezuju nagodbama i ugovorima, kako 


će jedni drugima biti od koristi. To - 


su savezi mira, bratski savezi, spora- 
zumi prijateljstva, međusobne pomoći. 
Ali postoje i NERAVNOPRAVNI ugo- 
govori, kad mogućnik obećava zaštitu 
slabome, dok se ovaj obavezuje. na 
služenje. Takvi savezi, osobito oni sve- 
čaniji, sklapaju se obredima koji su 
utvrđeni običajem. 


— Zar nije između Boga i Židova 
stvoren isto takav Savez ili kako se 
drugačije veli — Zavjet? 

— To temeljno iskustvo postalo je 
osnovica i velikoga SAVEZA između 
Gospodina i Njegovoga Izabranoga na- 
roda. Bog je otkrio Mojsiju u isti mah 
svoje Ime i svoj naum: On će izbaviti 
Izrael iz Egipta i naseliti u Palestini 
da bude Njegov narod: »Bit ćete moj 
narod, a ja ću biti vaš Bog«. Kad je 
to i učinio, onda Bog poručuje: »Sto- 
ga, budete li mi se vjerno pokoravali 
i držali moj savez, vi ćete mi biti PRE- 
DRAGA SVOJINA mimo sve narode.« 

Kad je Mojsije obrazložio narodu o 
čemu se radi, sav je narod uzvratio 
jednoglasno: »Vršit ćemo sve što je 
Gospodin naredio«. Dakle, stvoren je 
ugovor, sklopljena je nagodba, sklop- 
ljen je SAVEZ između Boga i naroda. 
Ovaj će MU služiti, a ON će ga blago- 
sloviti. Taj sporazum je bio povezan s 
određenim obredima: gozba u prisut- 
nosti Gospodina, podizanje dvanaest . 
kamenova za sva plemena, uređenje 
žrtvenika za žrtvu, škropljenje naroda 
krvlju, izrada Kovčega saveza u koji 
su položene ploče svjedočanstva, ure- 
đenje ŠATORA u koji je kovčeg stav. 
ljen... 

— Kako se ISUS odnosio prema o- 
vom Savezu? 

— Ovaj Savez je vrijedio do Isusova 
dolaska, a na Posljednjoj Večeri Isus 
je ustanovio NOVI SAVEZ: ljubavi, si- 
novstva i mira. Takav Savez mira 
Isus Krist nuđa i tvojoj obitelji . .. 

_— U svakom se ugovoru nešto daje, 
a ne samo prima. Što On daje? 

_— Ono što ne bi nitko očekivao. Tre- 
ba samo pravo procijeniti obećanja 
Njegovoga Srca upravljena takvim obi- 
teljima: 

1. Ja ću im dati SVE MILOSTI koje 
su potrebne njihovu staležu. . 

2. Ja ću udijeliti MIR i SLOGU nji- 
hovim obiteljima. X 

3. Ja ću ih TJEŠITI u svim njihovim 
nevoljama. \ 

4. Srce moje bit će im UTOČIŠTE 
za života, a osobito na času smrti. 

5. Ja ću sve njihove POSLOVE po- 
pratiti bogatim blagoslovom. : 

6. Grješnici će naći u mom Srcu IZ- 
VOR i beskrajno MORE milosrđa. 

7. Mlake duše postat će REVNE. 

8. Revne će se duše brzo uspeti do 
velike savršenosti. 

9. Ja ću BLAGOSLOVITI kuće, gdje 
se izloži i štuje slika moga Srca. 

10. Svećenicima ću udijeliti milost 
da GANU i najokorjelija srca. 

11. Imena onih koji promiču ovu po- 
božnost bit će zauvijek zapisana na 
nebesima. ' . 

12. Obećajem ti u prekomjernom mi- 
losrđu moga Srca, da će Njegova sve- 
moguća ljubav svima onima koji se na 
devet prvih petaka uzastopce pričeste, 
podijeliti milost SKRUŠENE SMRTI. 
Ne će umrijeti u mojoj nemilosti, jer 
će im moje Srce u tom času ukazati se 
sigurnim utočištem. 

— Uistinu je Isus božanski veliko- 
dušan. A što traži od mojega doma? 

— Nikodem je bio farizej, židovski 
knez, jedan od velikih vjerskih vođa 
svoga vremena. Savršeno poslušan ži- 
dovskoj vjeri. Toliko je bio revan da 
ugodi Bogu, da se molio SEDAM PU- 
TA na dan. Odlazio je u sinagogu da 
služi Bogu — tri puta _svaki dan. Ipak 
je osjetio da mu nešto nedostaje. Jed- 
ne noći odvažio se i došao do Isusa: 
— Učitelju, vidim da si od Boga. Ti 
još više nešto tražiš od mene. Što je 
ono GLAVNO? 

— Nikodeme, odvrati Isus, reči ću ti: 
ono glavno i najvažnije jest da se O- 
DOZGO RODIŠ, ponovo rodiš. Bez to- 
ga ne možeš vidjeti kraljevstvo Bož- 
je... — Kako se može čovjek roditi 
pitao je Nikodem, kad je već star? Mo- 
že li ući ponovo u utrobu svoje majke? 
— Doista ti kažem, ako se čovjek ne 
žodi od vode i Duha, ne može ući u 
Kraljevstvo Božje. E 

PONOVO SE RODITI! Novo ROĐE- 
NJE! To Isus Krist zahtijeva od inače 
vjernoga Nikodema. To On zahtijeva i 
od tvoga doma. Možda te zbunjuju ove 
Isusove riječi kao i Nikodema. Ali tre- 

ba ih pravo shvatiti: pogledaj primjer 
gusjenice, koja puže.po zemlji kao od- 
vratan, ružan i dlakav crv. Jednoga 
dana taj crv isplete oko svoga tijela 
čahuru. Iz te čahure zatim izlazi pre- 
krasan leptir. Mi ne razumijemo posve- 
ma što se desilo. Shvaćamo tek da je 
to bio jednom crv, koji je gmizao po 
zemlji, dok sada leptir leti prema ob- 
lacima. Tako je isto i u životu kršća- 
hina. Čovjek postaje potpun kršćanin 
kroz jednu duhovnu preobrazbu, o- 
braćenje, novo rođenje. To se dešava 
onda, kada Isus Krist ulazi u naš ži- 
vot, u naš dom, i kada mi naš život 
i naš dom predamo posvema Isusu Kri- 
stu na raspolaganje. 


— U čemu je BIT ovakvoga novoga 
rođenja? 

— Rastumačit ću ti to onako, kako 
tumači veliki kršćanski propovjednik 
Billy Graham: Isus je rekao: »Gle, ja 
stojim pred vratima i kucam: ako tko 
čuje,moj glas i otvori, ja ću ući k nje- 
mu i večerat ću s njim i on sa Mnom.« 
Za tvoju obitelj bi se moglo slikovito 
reći, da je ona malo kraljevstvo. U sre- 
dini se diže jedno prijestolje. Na nje- 
mu netko mora sjediti i vladati. Obič- 

no je naš ljudski JA, sa svim svojim 
osobnim interesima i sklonostima. Na- 
še se obitelji nalaze pod kontrolom na- 
še OGRANIČENE ličnosti. Sve se pre- 
ma njoj ravna i određuje. A ona je 
puna nereda i neuspješnoga života. A 
sada, kada Isusa Krista uistinu pozo- 
veš u svoju obitelj i Njemu predaš 
svoj dom, On očekuje da NJEGA U- 
STOLIČIŠ na prijestolje svoga doma. 
Ti moraš zato sići i prepustiti vlast 
svoje kuće Njemu, da On sjedi na pri- 
jestolju i da se svi interesi i aktivno- 
sti tvoga doma izvode pod KONTRO- | 
LOM KRISTOVOGA SRCA. A kada T- 
sus Krist postaje Gospodar doma, On 
unosi red, sklad i sreću. Zar nije bo- 
lje da smo pod kontrolom bezgranič- 
noga Boga ljubavi, koji nas je stvorio 
i radi nas trpio, nego da smo pod 
kontrolom naše hirovite i ograničene . 
ličnosti .. .? 

— Ima li primjera ovakvoga. preda- 
nja Isusu Kristu? j 


— Puno ih je Evanđelje! Prvi je to 
učinio CARINIK. ZAKEJ. Isus je zaže- 
lio doći u njegovu kuću, kod njega se 
nastaniti i s Njime blagovati. I mali 
čovjek a veliki grješnik tim časom je 

čitavu svoju kuću predao Isusu, usto- 
ličio ga na obiteljsko svoje prijestolje. 
»Evo, polovicu svoga imanja, Gospodi- 
ne, dat ću siromasima. I ako sam ko- 
ga prevario, vratit ću četverostruko.« 
Reče mu Isus na to: »Danas je došlo 
spasenje ovoj kući.« BETANIJA s La- 
zarom i njegovim sestrama bila je ta- 
kođer kuća, koja je doživjela ovakvo 
nutarnje obraćenje i kamo se Isus u 
svako doba dana i noći mogao svratiti. 
PRVA SVETA MISA u Evropi služila 
se u kući udovice LIDIJE, prodavačice 
grimiza u FILIPIMA. Njoj nije bilo do- 
sta samo ono što govori sveti Luka: 
»Gospodin otvori njezino srce da pazi 
na riječi Pavlove«, nego je pozvala a- 
postole da ostave svoje svratište i da 
se nastane u njezinoj velikoj trgovać- 
koj kući. »Ako ste uvjereni da sam 
učenica Gospodinova, tako je rekla, u- 
đite u moju kuću i ostanite u njoj.« 

— Što mi je činiti? 

— Zašto ne bi upravo sada tvoja o- 
bitelj sklopila SAVEZ s Kristom Go- 
spodinom? Zašto GA ne biste iskreno. 
pozvali u svoj dom i ustoličili na pri- 
jestolje svoga ognjišta? T to svečano i 
neopozivo! Uz određene obrede, znako- 

ve, po predstavniku Crkve kao svjedo- 
ku? Nakon tečaja obiteljskih sijela, 
pošto ste ozbiljno proučili ovu bro- 
šuricu, povežite svoju obitelj s Kristo- 
vim Srcem. U tu svrhu: 

1. Dogovori se sa Župnikom ili ko- 
jim drugim svećenikom, da dođe u od- 
ređeno vrijeme u tvoju kuću. 

2. Toga dana svi oni koji žele ozbilj- 
no živjeti u duhu toga SAVEZA, tre- 
baju se dostojno ISPOVIJEDITI I PRI- 
ČESTITI. 

3. Kod kuće neka čekaju svi ti čla- 
novi, a obiteljska SLIKA Srca Isuso- 
va s naznakom obitelji i svih članova 
neka bude spremljena. 


4. Prema određenom formularu iz 
crkvenog obrednika svećenik će naj- 
prije blagosloviti ovu sliku, koja sim- 
bolizira Krista u obitelji. 

5. Slijedi kratki NAGOVOR svećeni- 
ka u kome izlaže bitne oznake i duž- 
nosti novoga načina obiteljskoga živo- 
ta u Kristu i s Kristom. ; 

6. Skupa se mole LITANIJE Srca 
Isusova s dodatnom molitvom, a zatim 
svi prisutni zajednički izgovaraju sli- 
jedeće riječi: 


35 


ISUSE, Bože naš! Prihvaćamo svi- 
jesno i iz sve duše poziv kojim nas 
nukaš da sklopimo s Tobom životni 
ugovor i savez. Mi Tebi povjerava- 
mo brigu za sebe: i za sve.što ima- 
mo. U Tvoje Srce stavljamo dušu 
svoju i njezin vječni spas! Tebi po- 
vjeravamo svoju slobodu i proglašu- 
jemo Tebe za glavnoga gospodara i 
domaćina naše kuće .Tebi predaje- 
mo svoj život i zdravlje, svoje poslo- 
ve, uspjehe i neuspjehe. Obavezuje- 
mo se da ćemo u svom domu kršćan- 
ski živjeti i da ćemo za tebe svjedočiti 
pred drugima koliko samo možemo. 

Molimo Te blagoslovi nas onim svo- 

jim milostima mira, sloge, ljubavi, 

vječne i vremenite sreće, koje si o- 

bećao. Srce Isusovo — budi spase- 

nje naše! Amen. j 

7. Iza toga _ bilokoji član obitelji 
predmoli jednu ili više desetki svete 
KRUNICE na čast Majci Božjoj. 

8. Svršava se čitanjem EVANĐELJA 
po Ivanu glava 17. od 1. do 25. retka, 
te pjevanjem ili recitiranjem pjesme u 
čast Srcu Isusovu. 

Kršćanstvo se ne može naslijediti. 
Mogu biti majka i otac kršćani, može 

biti roditeljski dom kršćanski, ali to 


ne znači da i njihova djeca moraju tak- 
vi biti. Treba se SVIJESNO Kristu pre- 
dati. Svaka obitelj posebno. I onda će 
za nju vrijediti lijepe riječi našega 
KRANJČEVIĆA: M: 

»Molite! I sjetite se . 
Kud vam noga kleca u ovaj tren! 
Kleknite: OJ SVETO TUJ JE TLO!« 


UVEDI NOVI KURS ŽIVOTA NA 
SVOM OGNJIŠTU! 


.Sveti je Augustin do svoje tridesete 
godine bio veliki grješnik. No, tada, 
milost ga Božja zgrabi, dovede do Isu- 
sa Krista. Doživio je njegovu saint 
i kao novo-rođeni kršćanin vraća se 
u svoj zavičaj nakon tri godine izbiva- 
nja. Pred vratima rodnoga grada uglo- 
da ga nekakvo žensko čeljade s kojom 
je živio u grješnoj vezi. Sva razdra- 
gana zaleti se prema Augustinu i zavi- 
če: ' 

— Augustine! Došao si! Nastavimo 
živjeti istim životom kao prije tri go- 

dine! Ja sam ostala sasvim ista, sasvim 
ista ...!- 


— Ali ja nisam ostao isti ... odgo- 
vori obraćeni mladi muž, prođe pokraj 
nje, i započe živjeti novim životom. 

To je pravo OBRACENJE! To je pot- 
puno predanje Isusu Kristu. I ti i tvoj 
dom, poslije posvete obitelji Isusu Kri- 
stu, ne smijete ostati isti. Treba da se 
dogodi revolucija u vašem životu; pro- 
mjena staroga kursa i prihvaćenje no- 
voga; reforma ne samo u oblicima ne- 


go u čitavom ustrojstvu života i shva- | 


ćanja. I zato: 
a. Naučite tajnu OBITELJSKE MO- 
LITVE. 


b. Tvoj se dom mora odreći OPAČI- 
NE. 


c. U tvom braku će vladati inteligen- 
tna i plemenita plodnost! 


d. Obiteljski će se odgoj u tvojoj ku- 
ći vršiti u duhu EVANĐELJA. 


e. Budite kršćani KOJI SVJEDOČE... 

A. NAUČITE TAJNU OBITELJSKE 
MOLITVE... 


Svaki čovjek čiji je život vrijedio 
pred Kristom i Njegovom Crkvom, bio 
je čovjek iskrene molitve. 

Već 12 godina putujem po našim 
krajevima kao pučki misionar. Upoz- 
nao sam sve naše predjele. I mogu reći 
ovo znajući da se neću prevariti: Ve-- 
ćina našega naroda duboko još poštu- 
je životne tradicije obiteljskog života. 
Međumurci, Imoćani, Sinjani, Varaž- 
dinski kraj ... i danas žive iz obitelji 
i za obitelj. U njoj traže svoju sreću 
i životno zadovoljstvo. Naprotiv, sta- 
novnici gradova, pa naša Gornja Po- 
savina i Podravina, dijelovi Slavonije 
— obiluju brojnim porodičnim trage- 
dijama koje rastaču ne samo obiteljski 
nego i vjerski pa i narodni život. 


BITNA RAZLIKA između ovih kra- 
jeva je u — MOLITVI! Prvi poznaju , 
ZAJEDNIČKU-OBITELJSKU molitvu u 
svojim domovima. Drugi također mole. 
Ali ne zajednički, obiteljski ... Livnjak, 
Međimurac, Hercegovac ... počinje sla- 
biti u svom moralnom zdravlju onda, 
kada u svojoj obitelji prestane zajed- 

nički moliti. Posavac, Podravac, Prigo- 
rac ... će se tek onda dići na novu 
razinu obiteljskog života, kada u nje- 
govoj kući zabruji ZAJEDNIČKA mo- 
litva. 

Uostalom, što treba govoriti? Isus 
Krist je jasno rekao: »Gdje se dvojica 
ili trojica skupe u moje ime, onda 
sam i ja među njima!« Zar se nije u 
krilu svete CRKVE odnjihao pokret A- 
POSTOLATA MOLITVE, čija je glavna 
snaga u ZAJ EDNIČKOJ MOLITVI? Pri 
vatna molitva — tvoja molitva! Obi 
teljska, zajednička molitva — ISUSO- 
VA molitva. Usporedi koja može i mo- 
ra biti jača. Zato: 

_— Nemoj dozvoliti da budete tako 
prezaposleni, te ne biste imali vre- 
mena u svom domu za obiteljsku 
molitvu! : 

— Kršćanski dom koji se ne moli, 
to je dom bez sile, snage i blago- 
slova. 

_— Krist je sprovodio čitave sate u 
molitvi. Nekada je molio čitave 
noći u planini u samotnom raz 
govoru sa Svojim Ocem. Ako se 

On trebao moliti, koliko više MI 
to moramo činiti .. .!? 

Svaka će molitva koju izrečete za- 
jednički, biti uslišana. Nekada će 
odgovor biti i NE, nekad opet 
ČEKAJ, ali u svakom slučaju će 
biti odgovoreno. 

Zato naše molitve trebaju uvijek 
biti uvjetovane: »Ne moja, nego 
Tvoja neka se vrši volja, Bože!« 
Nije potrebno pretvoriti zajednič- 
ku molitvu odmah na početku u 
svakodnevnu obavezu. No, dobro 
je ustaliti danc u kojima će se 
SIGURNO zajednički u obitelji 
moliti. 

Ponajviše treba rezervirati dva 
dijela molitve: najprije jedan za- 
jednički, zatim jedan dio gdje sva- 
ki može moliti po svojoj volji. | 
KRUNICA je prva i NAJBOLJA 
zajednička molitva u obitelji. 1 
po svojoj vrijednosti, po ljepoti i 
uspješnosti. Ali se NE MORA mo- 
liti uvijek čitava. 

Veliko blago milosti je sačuvano 
i u našim prastarim ali lijepim 
i sadržajnim PRIPORUKAMA. O- 
ne danas postaju sve suvremenije, 
jer ih Crkva zapravo prakticira u 
svetoj liturgiji kod tako zvane 

MOLITVE VJERNIKA. Zato ne 
smiju nestati iz naših domova... 
Bit će dobro da molitve ne budu 
iste. Za promjenu vrlo je dobro 
mjesto usmenih molitava pročita- 
ti kakav tekst iz Evanđelja. Po- 
malo uvoditi i MISAONU i _LI- 


TURGIJSKU molitvu u obitelji... 


DNEVNO PRIKAZANJE je obna- 
vljanje obiteljske posvete u duhu 
Apostolata Molitve. Ono je bitni 
dio jutarnje molitve, kao što je 
savršeno pokajanje bitni dio ve- 
černje. Preko duha Apostolata 


Molitve pretvaramo sav svoj život 


u molitvu i zadovoljštinu za vla- 
stite grijehe i potrebe čitavoga svi- 
jeta. Povezujmo se sa svetom Cr- 


“kvom i nakanama, koje nam PA- 


PA predlaže svaki mjesec na po- 
seban način u molitve ... Gdje 
će se za Papine nakane bolje mo- 
liti nego u obiteljima .. .? 

Ne zaboravite da se možete moliti 
bilo kad i svugdje: dok perete su- 
đe, kopate, radite po kući. Nije 
dovoljno -ujutro. kad ustanete iz 
kreveta samo pokleknuti i pro- 
šaptati nekoliko rečenica. Trebate 


odrediti posebno vrijeme, kada 
ćete se kao obitelj odvojiti nasa- 
mo s Bogom... 


Đavao će pokušati zasmetati obitelj- 
sku molitvu na svakom koraku: učinit 
će da dijete plače. telefon zvoni, netko 
kuca na vrata. Ali se ne dajte smetati! 
Ne sustani. Jer uskoro ćeš otkriti da 
su baš časovi zajedničke, obiteljske 
molitve najveći užitak života. Čekat ćeš 
na njih. s većim nestrpljenjem i išče- 
kivanjem nego na bilo što drugo. Bez 
neprestane obiteljske molitve tvoj ži- 
vot će biti prazan, obeshrabren i bes- 
plodan. Bez neprestane obiteljske mo- 
litve nikada ne ćeš upoznati onaj nu- 
tarnji MIR, koje jedini Isus može i 
hoće dati TVOJOJ obitelji. Svakako 
treba POČETI. I malo po malo naći 
ćeš svoj STIL zajedničke, obiteljske 
molitve ... 

B. TVOJ SE DOM MORA ODREĆI 
OPAČINE ... 


Bog ne može biti nepravedan. Ali 
treba biti toga svijestan da je zbog je- 
dnoga grijeha strašno KAZNIO: 

— LUCIFERA i njegove anđele u 

vječnom paklu! 

— PRVE LJUDE, istjeravši ih iz ra- 
ja zemaljskoga, te je tako upro- 
paštena sreća cijeloga čovječan- 
stva. ' ' 

— Poslao bi u pakao i _ najvećega 
sveca, ako hi ovaj, počinivši teški 
grijeh, u njemu umro. 

— Bog ne može biti nepravedan. Ali 
zbog grijeha je i svoga JEDINO- 
ROĐENOGA SINA pustio da um- 
re na križu! 

Zbog prisutnosti GRIJEHA čovječan- 
stvo ne može postići sreću. Zbog GRI- 
JEHA čovječanstvo ne će nikada ostva- 
riti novi raj na zemilji. Svaki plan sva- 
ke civilizacije se konačno srozava i pro- 
pada, jer je planiran u grijehu i ostva- 
rivan po grijehu. Grijeh priječi i koči 
progres, napredak, sreću i blagostanje. 
Ruševine materijalne i ćudoredne oko 
nas su najočitiji svjedok strahote gri- 
jeha. Zbog bljeska suvremenoga mate- 

rijalnoga »progresa« i mi sebi često 
zamagljujemo pogled na čovjeka te 
smatramo kako ljudska rasa polako ali 
sigurno napreduje prema konačnom 
savršenstvu. Mnogi tvrde da je sada- 
šnja tragedija samo jedna nezgoda u 
koraku prema gore, prema sreći. Ti su 
ljudi još uvijek DJECA, koja tapkaju i 
spotiču se na dječjem vrtiću namješte- 
nih igračaka. Istina je ova: SVE ŽALO. 
STI, sva gorčina, SVA OKRUTNOST, 
TRAGEDIJE, SAV JAD i SRAMOTA čo- 
vjekove povijesti nisu došli do pune 
mjere. Još će se povećavati, Zašto? Jer 
se neprestano povećava BUJICA GRI- 
JEHA u čovječanstvu. Grijeh im je za- 
jednički IZVOR! I dok bude grijeha, 
čovjek, čovječanstvo, obitelji ne će biti 
sretni, GDJE. VLADA: GRIJEH, NEMA 
SREĆE! Pače vodi u sve veću propast. 
Usprkos prividnoga napretka. »Grijeh 
jedanput učinjen rađa smrt«, kratko 
ali istinito govori Sveto Pismo... 


MI Hrvati GRIJEŠIMO! I time pro- 
badamo Kristovo Srce. Ali i SEBI KO- * 
PAMO GROB. Sjetimo se samo onoga 
što je Majka Božja rekla u FATIMI: 
»Neki će narodi nestati s lica zemlje 
zbog grijeha« I nabrojila je glav- 

nije. Ne treba mnogo mozgati da se 
spozna kako nas upravo NAŠI GRIJE- 
SI uvrštavaju u prvi plan takvih na- 
roda. 

— NEVJERA! Hara ona danas više u 
praktičnom životu nego se misli. 

— PSOVKA! To je. najnerazumniji 
: grijeh. Izmiče zdravom  shvaća- 

nju. Iza nevjere sigurno jedan od 
najstrašnijih grijeha. 

— NEČISTOĆA! Bilo prije braka u 
razulareno provedenoj mladosti, 
bilo u braku živeći protiv svetih 
Božjih zakona. 

— PIJANSTVO! OŠKVRNJIVANJE 
NEDJELJE! Dan Gospodnji se 
strašno pogrđuje, jer u nekim 
krajevima ne dolazi na Misu niti 
jedan posto katolika. Ali su zato 
krčme pune... ' 

Nameće se DUŽNOST živjeti bez teš- 
koga grijeha u obitelji: Ovom strašnom 
sumporu grijeha, što se diže prema ne- 
besima i pretvara še u oblake Božje 
srdžbe i Božje kazne, moramo suprot- 
staviti RAKETNE RAMPE odakle  će- 
rio ih razbijati. To su naše OBITELJI 
integrirane s Kristom. One se načelno 
čuvaju teškoga grijeha i tako žive živo- 

tom ZADOVOLJŠTINE za narodne gri- | 
jehe. U prvom redu se u takvim domo- 
vima NE PSUJE! Poštiva se nedjelja! 
Živi se u braku po zakonu Božjem. Već 
od najmanjih nogu dijete često mora 
u takvoj kući čuti ovu riječ, ozbiljnu i 
sadržajnu: RADIJE SMRT — NEGO LI 
TEŠKI GRIJEH! Kad do toga dođemo, 
učinit ćemo prvi korak obiteljskoj sre- 
Čleza 
Snaga će doći od. češćega. primanja 
svete PRIČESTI. Naime, naše spasenje 
stoji na samotnom  ogoljelom, poput 
lubanje oblikovanom brežuljku, gdje 
lopov visi na jednom križu, a ubojica 
na drugom, dok IZMEĐU njih visi ČO- 
VJEK s trnovom krunom. A takav se 
križ diže svake nedjelje na našim olta- 
rima. I ta krv postaje. pilo za sve one 
koji žele živjeti — bez grijeha ... Euha- 
ristija je najbolja zadovoljština! Upra- 
vo zato što je obnavljanje Isusove mu- 
keismrti... ' 

»Velji-. Bože! U zemlju ovu 

Tvoj nas Duh dovede. 

Tvoga Sina vjeru primili smo ovdje, 
Milostiv budi ovoj zemlji našoj! 
SIROMAŠNA JE, LJUBAVI joj treba! 


Iz »Molitve Petra Svačića« 

C. INTELIGENTNA I PLEMENITA 
PLODNOST... 


Bog je htio da mu ljudi budu PO- 
TREBNI. Stvarajući svijet, nije ga do- 
vršio, nego poziva svakoga čovjeka da 
sudjeluje u Njegovu djelu. 

DJECA pružaju bračnoj vezi i ljubavi 
novi odnos, jakost i čvrstoću. Djeca su 
izvor napretka. Bračna ljubav nije sa- 
mo za dvoje. Nema opozicije između je- 
dinstva i plodnosti. 

PO DJECI tek jedna obitelj dolazi do 
prave integracije s Kristom: »Tko pri- 
ma jednoga od ovih najmanjih MENE 
prima.« Toliko puta ISUS KRIST dola- 
zi u kuću, koliko putai djeca. Imali 
većega blaga, veće ponude, bogatijega 
poklona za jednu obitelj?! Istina, dje- 
ca su i KRIŽ. No, križ nije prokletstvo, 
križ ne znači propast, nego često blago- 
slov i preporod. Samo križ valja pravo 
razumjeti i nositi. 

Otvoreno valja reći: Crkva ljubi dje- 
cu i veseli se obiteljima s brojnom dje- 
com. Narod će živjeti samo iz takvih 
obitelji. Ali Crkva nije natalistička. To 
znači, da ne zapovijeda i ne traži djecu 
pošto-poto u svim prigodama. Drugim 

riječima: dozvoljava uz određene uvje- 
te KRŠĆANSKO REGULIRANJE broja 
djece. 

KRŠĆANSKO — u kojemu se pošti- 
va svetost bračnog obiteljskog života i 
moralnih zakona koje je Bog postavio. 

REGULIRANJE, ne kontracepcija, ni- 
ti sprečavanje i uništavanje, nego svo- 
jevoljno usklađivanje svoga bračnoga 
života prema željenom broju djece. 

BROJA DJECE! O tom koliko će ko- 
ja obitelj imati djece, odlučuju u pr- 
vom redu sami roditelji. Jasno, na na- 
čin koji odobrava Bog. Ali trebaju ima- 
ti na umu da bez četvrtoga djeteta na 
obitelj, nemaju ni vjera ni narod _ ika- 
kvu budućnost. Sada, poslije velike en- 
ciklike Pavla VI. HUMANAE VITAE, 
više nije teško označiti dopuštene na- 
čine reguliranja broja djece. 

+ NAJISPRAVNIJI i najnaravniji 


“način sastoji u tome da se živi u brač- 


noj SUZDRŽLJIVOSTI kroz ono vrije- 
me dokle se ne žele djeca. To je mogu- 
će uz pojačanu molitvu i češće prima- 
nje svetih sakramenata ispovijedi i 
pričesti. 

+ Žena onoga muža koji to ne će da 
čini, nego želi i dalje grešno živjeti, 

mora ga upozoriti na grešnost i opači- 
nu bračnog onanizma. Pa, ukoliko su- 
djeluje u bračnom činu radi mira, slo- 
ge i čvrstoće braka — bez prepuštanja 
vlastitom užitku — ne mora tim vrije- 
đati Boga i Božji zakon. 


+ Smiju se, iz_ opravdanih razloga, 
bračni odnosi svesti samo na one dane, 
kada nije moguće da dođe do začeća 
djeteta. Na koji način? Evo što priča 
neka mlada žena: »Bila sam kao dje- 
vojka radnica u domaćinstvu u liječni- 
čkoj obitelji. Već sam tada doznala da 
se kod žena_ koje imaju REDOVITU 
mjesečnu promjenu mogu točno odre- 
diti dani, kad se po naravi može začeti, 
te dani kada se ne može. Upamtila sam 
da su 10 dana prije slijedeće promjene 
Potpuno neplodni. Brojeći dalje od iste 
slijedeće promjene, da od 10. do 20. da- 
na jesu plodni. Svi ostali dani iza 20. 
. dana su relativno neplodni, tj. u njih 
se MANJE može pouzdati nego u one 
dane prije promjene. Dakle, obično 
zdrava žena može zanijeti SAMO u 
SREDINI CIKLUSA. Potaknuta ovim 
računom, počela sam još kao djevojka 
bilježiti svaki početak promjene, i u- 
vjerila sam se da su kod mene redovi- 

te. Ne samo u dan, nego i u sat. Prema 
tom sam već kao djevojka znala točno 
kad će biti slijedeća promjena. Stupa- 
jući u brak, upozorila sam na to svoga 
muža. Od onda smo_ već 12 godina u 
braku. Svake treće godine imala sam 
po jedno dijete. Sada ih imamo četve- 
ro. Na svaki dolazak svoga djeteta mi 
smo se pripravili fizički i moralno. Ni- 
jedno nas nije iznenadilo.« Tako ta 
mlada žena. Ona je pomoću OGINO- 
KNAUSSOVE metode rješila veliko pi- 
tanje mira u kući. 


+ Kod žena s REDOVNIM ciklusom 
od 29 dana najčešće su plodni dani od 
19. dana prije slijedeće promjene sve 
do 9. dana; s ciklusom od 28 dana naj- 
češće su PLODNI od 18. dana prije sli- 
jedeće promjene sve do 8. dana; s_ci- 
klusom od 27. dana, najčešće su plodni 
od 17. dana PRIJE slijedeće promjene 
sve do 7. dana itd. 

+ U slučaju pak da su promjene u 
RAZLIČITO VRIJEME, tada treba u- 
stanoviti razmake između menstruaci- 
je, pa onda izračunati plodne dane ta- 
ko da se od NAJVEĆEG broja odbije 
10, a od NAJMANJEG 20. Na primjer: 
ako je ženi najmanji razmak 26, a naj- 

veći 32 dana, tada se od 26_ odbije 20, 
pa ostane 6, a od 32 odbije se 10, pa o- 
stane 22. Prema tome kod takve žene 


mogu biti plodni dani od 6. do 22. da- 


na pred slijedeću menstruaciju. Kod. 
potpuno NEREDOVITOGA ciklusa tre- 
ba tražiti liječničku pomoć. Tu je redo- 
vito uzrok neka bolest na organizmu. 

+ Važna je opaska jednoga ginekolo- 
ga: »Kad bismo se TOČNO pridržavali 
Ogino-Knaussovih načela, opasnost od 
neželjene trudnoće — a time iod po- 
bačaja — smanjila bise moždai za 
VIŠE od 80%... Ima nekoliko tih na- 
čela: mjesečni ciklusi moraju biti ko- 
liko-toliko pravilni; najkraći od naj- 
duljeg  menstruacionog ciklusa kod 
dotične žene ne smije se razlikovati za 
više od 10 dana; partneri ne smiju se- 
bi dopustiti nijedan izuzetak; treba ra- 
čunati plodne dane u posljednjoj godi- 
ni dana. Ako se svega toga točno pridr- 
žavaju, sigurnost je VRLO VISOKA.« 

+ Da se izračunaju NEPLODNI da- 
ni, žene se mogu poslužiti i takozva- 
nom TERMIČKOM METODOM. Tem- 
peratura se mjeri u trajanju od 5 mi- 
nuta samo ujutro. I to prije ustajanja. 


Temperaturu treba ODMAH ZABILJE- 

ŽITI na za to pripravljenom grafikonu 
ili na običnom kockastom papiru. Spa- 
janjem jednom linijom svih točkica ko- 
je se ubilježe u pojedine dane, dobiva 
se termička ili toplinska krivulja, koja 
zorno pokazuje padanje, odnosno povi- 
šenje temperature. Kada, negdje u sre- 
dini. menstrualnog ciklusa, temperatu- 
ra se povisi za nekoliko desetinki stup- 
nja i TRI DANA ZAREDOM ostane kri- 
vulja temperature povišena, znak je da 
je POSVE SIGURNO  OVULACIJA 
PROŠLA IDA NE MOŽE DOĆI DO 
ZAČEĆA SVE DO PONOVNOG PADA 
TEMPERATURE ZA NEKOLIKO STU- 
PANJA. To-su neplodni dani... 


KONTRACEPCIJSKA MEHANIČKA 
SREDSTVA. abortusi, kemijska kontra- 
cepcija, prekidanje bračnoga odnosa 
t. zv. onanizam — i bilo koje izvrtanje 
prirodnoga reda, jesu moralno ZLI. 
Crkva ih osuđuje. Narodima donose 
propast i ćudorednu raskalašenost, po- 
jedincima. teške posljedice. Zato su gri- 
jeh. I to težak grijeh. Valja ih pod sva- 


ku cijenu izbjegavati... U obiteljima 
koje su se stavile pod zaštitu Isusova 
Srca tim opačinama — nema mjesta! 
54 


D. OBITELJSKI ODGOJ U DUHU 
EVANĐELJA... 


Naša tragična povijest ostavila je na 
našem značaju - veoma opasne rane i 
deformacije. 

ROPSKOG smo mentaliteta, bez oso- 
bne samosvijesti i poštivanja vlastite 
vrijednosti. Ne znamo se složiti! Niti 
ZAJEDNIČKI raditi za naše opće do- 
bro. Zato nam je tako često tuđin go- 
spodario. Previše smo UZBUDLJIVI, a 
premalo misaoni i sistematski usmjere- 
ni. Skloni smo TJELESNIM UŽICIMA: 
Pijanstvo, obiteljski nemoral... 

Ukazuje se velika potreba PREOD- 
GOJA! 

Gdje i kako? Još uvijek imamo mno- _ 
go naših obitelji na koje se može račti- 
nati. Samo ih treba — spremiti za od- 
goOjitelje, voditi kao odgojitelje i poma- 
gati kao odgojitelje naših mlađih gene- 
racija. To se mora postizavati u obite- 
ljima, koje su se integrirale s Kristom. 
Ne želim isticati veliku problematiku 
odgoja, nego bih istaknuo samo jedan 
važan momenat: 

— Kipari imaju obično _ MODEL 
prema kome izrađuju svoje  liko- 

ve. A model kršćanskog života i odgoja 
je sam ISUS KRIST. Njegovo skladno, 
harmonično i uređeno SRCE. I zato On 
mora biti temelj i središte svega odgo- 
ja i u našim obiteljima. Osobito u obi- 
teljima, koje su se na ovdje opisani na- 
čin predale u zaštitu Njegovu Srcu. 
Isus Krist je prisutan među nama u 

. EUHARISTIJI i EVANĐELJU. Po eu- 
haristiji u crkvi, a po Evanđelju u do- 
mu... 


— Upitali su poznatoga francuskoga 
obraćenika Francoisa Coppćea: »Tko 
vas je učinio tako dobrim?« On je od- 
govorio: — Moja majka i EVANĐE- 
LJE! Moj je slučaj bio banalan. Ot- 
pao sam od vjere zbog vrlo običnog 
razloga. To je bilo najobičnije dezer- 
tiranje vojnika, kojemu je teška dis- 
ciplina. Ja sigurno nisam mrzio zas- 
tavu pod kojom sam služio: ja sam 
pobjegao od nje, jer sam je zaboravio. 
To je sve! Ali došla je bolest. Nalazio 
sam se na krevetu i jedan mi svećenik 
dade EVANĐELJE u ruke. »Molite i 
čitajte Evanđelje«, to je bilo sve što 
mi reče. I kroz čitave tjedne i mjesece, 
koje sam proboravio u krevetu i u so- 
bi, ja sam živio s Evanđeljem. I malo 

po malo svaki redak ove svete knjige 
postao je živ za mene i meni je posvje- 
dočavao da govori istinu. Da, u svakoj 
riječi Evanđelja, ja sam vidio kako 
žari istina kao zvijezda, i ja sam osje- 
tio kako kuca kao SRCE ... 

— Po EVANĐELJU, s Evanđeljem 
odgajati u obitelji. To je tajna, snaga 
i mogućnost i djelotvornost odgoja. 
Znati u obitelji pravo upotrijebiti ovu 
kniigu, znači obaviti preko polovice 
posla. 

— Ako nemaš u svojoj kući Evanđe- 
lja, nabavi ga odmah! Onakve veliči- 
ne koja ti najbolje odgovara. Takvih 
slova koja možeš najlakše čitati. Ali 
ta se knjiga MORA NALAZITI u tvo- 
joj kući. Pravo kaže jedan francuski 
filozof: »Evanđelje je najljepši dar što 
ga je Bog poklonio svijetu!« 

— Nađite vremena kada će ti se o- 
bitelj smiriti i kada ćete ZAJEDNIC- 
KI pronalaziti zašto je ta knjiga to- 
liko mnogo izdržala i zašto je vječna. 
Pronađite zajedno sami u njoj odgo- 
vore na vaše probleme i vidjet ćete da 
ono daje odgovor na svaku čovjekovu 
potrebu života. Ne dopusti da bi se o 
tebi i tvojoj obitelji moglo reći ono, 

što je jedan nevjernik dobacio nekim 
katolicima: — Sram neka bude kato- 
like! Ja imam Evanđelje-i čitam ga. A 
koliko. vas ima tu —SUPER-KNJIGU 
kod svojih kuća??? 

Biblijsko znanje je OSNOVA za te- 
meljit odgoj u obitelji. Nauči da sva- 
ki. problem odgoja — i uopće obitelj- 
skoga života — staviš pred Bibliju. Na 


njezinim stranicama ćeš naći uvijek - 


ispravan odgovor ... 


E. BUDITE KRŠĆANI KOJI 
SVJEDOČE ... 


. Ako vjerno ispunjavaš u obitelji če- 
tiri spomenuta pravila, ovo će doći sa- 
mo od sebe. Isto kao što se čaša, ko- 
Ja se neprekidno puni, mora preliti. 
Naime, tvoja obitelj treba biti toliko 
KRISTOVA DA SVJEDOČI za Njega. 
Ponajprije u vlastitoj kući, zatim na 
radnom mjestu i konačno djelujući na 
druge obitelji ... 

— Na koji se način može svjedočiti 
za Krista u vlastitoj kući? 
rare ŽIVOT U KUĆI ne sastoji se samo 
iza zatvorenih vrata, nego je on otvo- 

ren-i te kako svijetu. Ljudi vas vide 


“kako živite. Susjedi dobro promatraju. 


Gledaju oni dobro i ono, kad vi za 
Uskrs nosite blagosloviti jelo; gleda- 
ju i vaš bor već za Božić uređen. Kako 
se vladate na sastanku kućnog savjeta, 
to također oni zapažaju. Posebno vas 
oni prosuđuju po vašoj djeci. Ona idu 
van, igraju se s drugom djecom. A ta 
će djeca govoriti roditeljima o vašoj 
djeci: — Ivica nikada ne psuje ... Ma- 
ja mi je dala da se igram s njezinom 
bebom ... To je važan momenat, i na 
to treba paziti. Pa i onda, kada druga 
djeca dođu u vaš stan i reknu: — Ma- 
ma, evo došli smo se igrati kod te- 
be ... Možda imate mnogo posla, ali 
ne pokazivati nervozu, nego lijepo dje- 
ci pružiti priliku da se razonode . 

Po tom se i te kako djeluje na druge... 
Ali se treba čuvati da ta pažnja ne bu- 
de namještena; ako nije to iskren nu- 
tarnji doživljaj, onda će to izaći kao 
farizejština ... A to ljude odbija i od 
nas i našega vjerskog uvjerenja, dok 
neposrednost i naravnost privlači ... 


— Shvaćam da i onaj dio života, koji 
se provede na RADNOM MJESTU do- 
lazi pod kontrolu savjesti. Ali kako on- 

dje vršiti apostolat da čovjek ne stav- 
lja sebe u nepriliku? 

— Istina je da ne treba uvijek na 
veliko zvono vješati ono što mislimo 
i osjećamo. Ali se nađe prilika da mo- 
ramo ispoljiti svoja uvjerenja. I tu 


treba pokazati osjećaje za one vred. 


note, koje pred nas stavlja naš Krist. 
Prije svega: pravedno suditi druge u 
diskusiji, temeljitije raditi nego dru- 
gi. Naročito ne smijemo se dati natje- 
rati da postanemo neki gmizavci, te 
strašljivo sknivamo da idemo u crkvu 
kao što zmija sakriva svoje noge. Uko- 
liko inače uredno živimo, i ukoliko smo 
na mjestu na poslu, često ćemo baš 
tim imponirati i onima koji su daleko 
od vjere ... Pogotovo ovo vrijedi za 
ovo poslije-koncilsko doba, koje “od 
nas traži da sudjelujemo u učvršćiva- 
nju kršćanskih načela oko nas. Apo- 
stolat životom i nastupom nam ne smi- 
je biti stran ... 


— U damašnje doba je teško biti krš- 
ćanin. Čovjek se nekako osjeća sam. 
Ako nemamo istomišljenika, teško je 
održati se na visini. Razumijem potre- 
bu MEĐUSOBNE POVEZANOSTI. Ali 
kako je kod nas ostvariti ...? 

— Mjesto odgovora, evo što pripo- 
vijeda jedan bračni par: »Pjevali smo 
zajedno u jednom pjevačkom zboru, 
pa smo se nekako. između sebe poseb- 
no povezali. Pa i kad smo se oženili, 
ostali smo u kontaktu. Češće bismo 
se sastali, ali ni o čemu ozbiljnijem 
razgovarali. Jednom je jedan upitao: 
Pa, dobro ljudi, mi se ovako nađemo, 
ali se nikad ne porazgovorimo o pra- 
vim našim problemima. Mi čavrljamo 
u prazno, češće i pokartamo, a žene 
pričaju o djeci ... Zašto se ne bismo 
pokušali malo ozbiljnije  porazgovori- 
ti ...? — Dobro, hajde, pa ćemo poku- 
Šati ... 


Razvila se vrlo živa diskusija o ter- 
mo-metodi i načinima reguliranja dje- 
ce: što je i što nije, i kako je, ima li 
smisla žrtva ili ne... 


I tako je počelo. Mi smo se dogo- 
vorili da ćemo to češće učiniti. I poz- 
vali smo svećenika, koji nas je upozo- 
rio da već postoji neki iskristalizirani 
način dobrovoljnih sastanaka, pa ćemo 
po tom pokušati zajednički provoditi 
obiteljski duhovni život ... Povezali 
smo se u tako zvano »OGNJIŠTE«. 

Ona su različita. Neki su se odluči- 
vali da obrađuju više teoretske teme, 
ali mi smo odlučili obrađivati više 
praktične teme. Iz života. I to zato, jer 
smo pretežno bili obitelji s malom 
djecom, i to s priličnim brojem. Ne- 
kad ih je bilo čak i 15 na okupu, pa je 
tu bilo dosta teškoća ... 


Dođe svećenik i malo $e pomolimo. 
Pročita nešto iz Sv. Pisma i to se pro- 
komentira. Ako je netko nešto slično 
doživio i neku iskru uhvatio, on izne- 
se svoj doživljaj. Zatim se odabere te- 
ma, koja već iskrsne kao aktuelna. 
Prošli smo puta imali o pornografiji, 
jer je baš jedan kolega smatrao da je 
to njemu problem u njegovoj obitelji. 
Jedan između nas nastoji tu temu o- 
braditi, a drugi sudjeluju u diskusiji. 
Nađemo se zajedno jedamput na mje- 
sec. Zapravo je to jedinstvena prilika 
da se čovjek malo sabere, da se malo 
sredi i ozbiljnije porazgovori sa svo- 
jim sumišljenicima o problemima koja 
padaju na naša pleća ... O njima ne- 
mamo ni prilike s kim drugim razgo- 
varati, jer smo okruženi ljudima, koji 
imaju drugačije mišljenje i drugačije 
stavove ... 

Ima nas šest obitelji, koji se ovako 
nađemo. Inače je idealno — tri do če- 
tiri. Mi to prakticiramo već četiri go- 
dine. I sada, kad već imamo 15 djece, 
htjeli bismo se razdijeliti, ali smo se 
toliko povezali, da se ne možemo složiti 
tko će u novu grupu. To je već stvar 
srca, pa je teško tu rezati. Kad do- 
bijemo zadatak da mi iznesemo dotič- 
nu temu, to je kao neka obaveza da 
čovjek na nju misli, da je malo u sebi 
prokuha. No, na taj način sam sebi 
prije svega koristi. Mi smo toliko u- 
ključeni u taj život, da postajemo stra- 
šno materijalni. To je ono što se zove 
vodoravni način života. Premalo podi- 
žemo oči prema gore, prema nadsvi- 
jetu ... U početku bude malo i teško 
govoriti. Stidimo se i strašimo. Ali kad 
se međusobno dobro upoznamo, posta- 
jemo međusobni kumovi i veliki prija- 
telji, pa sve to nestaje. Dobivamo si- 
gurnost i čvrstoću, osjećaj da nismo 
sami. Pomažemo se i u odgoju djece 
i rješavanju čisto materijalnih proble- 
ma. Zajednički se dogovaramo, kako 
ćemo pomoći pojedinim siromašnijim 
obiteljima na koje naiđemo u životu. 

Ovi oblici apostolata dobivaju svoju 
specifično kršćansku notu, ako im se 
priključi i BRIGA ZA BOLESNIKE. 
Nije tome dugo da mi je pripovijedao 
jedan LIJEČNIK. svoje osobno zapoža- 
nje: 


— Kroz svojih 47 godina liječničke 
prakse nisam našao velik broj sprem- 
nih katolika, koji bi se dragovoljno o- 
dazvali njezi bolesnika. Dok kod NO- 
VOVJERACA sam zapazio upravo fa- 
natično oduševljenje za pružanje  po- 
moći svojim bolesnicima. I previše sam 
vidio našega katoličkoga svijeta zane- 
marenoga; leže u svojim kućama, sta- 
novima, rupama — bez njege, bez hi- 
gijene, bez pohađanja svojih su-vjer- 
nika. Dok NOVOVJERAC jedva doče- 
ka da može ići svojem bolesniku. Oni 
se izmjenjuju i po danu i po noći: Nji- 
hov propovjednik to odredi, i tu ga se 
sluša. Ne radi se samo o tom da se 
bolesnika njeguje, nego ga oni čiste, 
hrane, šivaju, krpaju, nabavljaju mu 
živežne namirnice, odnosno donašaju 
što bolesnik može jesti. Skupljaju za 
plaćanje lijekova; ako treba, traže au- 
tomobil za vožnju na kontrolu, brinu 

se oko njega dok ulazi i izlazi iz bol- 
nice ... Bez obzira na težinu bolesti... 
Nije li to porazna konstatacija čov- 
jeka sa velikim životnim iskustvom? 
Među našim obiteljima bi trebalo vla- 
dati pravo ODUŠEVLJENJE za BOLE- 
SNIKE. Osobito u gradovima. U: za 
jednici s katoličkim medicinskim o- 
sobljem trebalo bi pokraj naših, oso- 
bito gradskih crkava, da se otvaraju 
mali medicinski TEČAJEVI, u kojima 
bi se upoznavali, kako se praktično 
pomaže bolesnicima. Glavni predmeti 
ovakvih tečajeva bi mogli biti: njega 
bolesnika, zatim higijena i ishrana nje- 
gova ... A stvar bi bila određenoga vi- 
jeća takvih obitelji, koje bi onda odre- 
đivale način i vrijeme pomaganja po- 
jedincima u njihovim potrebama... 
Nisu li takvom apostolatu pozvane baš 
one obitelji, koje. želimo dovesti, po 
obiteljskim: sijelima, do posvete Srcu 
Isusovu? Nije li to veliki apostolat o- 
biteljskih »Ognjišta« ...? 
Najuzbudljivije iskustvo, koje čov- 
jek uopće poznaje, je u tome da pre- 
dobijemo nekoga za Isusa Krista. Zato 
SVI moramo predobivati duše. Ni je- 
dan se lijep, čaroban doživljaj, nikakva 

sreća, ni iskustvo, ne mogu usporedi- 
ti s uzbuđenjem kada neku dušu do- 
vedemo do Krista. Imamo svjetlo! Ta- 
ko može izgledati u ovom svijetu tame 
kao tinjajuća voštanica, ipak mora biti 
naša briga, da to naše svjetlo gori, raz- 
bija tamu. Imao je pravo onaj koji je 
rekao: 

Bolie je zapaliti makar samo JEDNU 
SVIJEĆU, nego osuđivati mrak! 


ZDRAVO DA SI NOVI DOME:!! 


>» Usud nas je mrki razbacao svuda, 
Otisno nas svijetom sa bolom u duši! 
Opusti nam mnoga na ugaru gruda. 
I mnogo se sjeme sa ponosom sruši. « 
T. Alaupović 
Pitanje naše, koje smo sebi postavili 
na početku knjižice, glasi: U čemu je 
tvoja SREĆA? U čemu je SREĆA TVO- 
GA NARODA? Kako ćemo zadržati taj 


val bježanja iz sela u gradove, iz Bos- | 


ne i Dalmacije u Slavoniju, iz Slavo- 
nije u Zagreb, a iz SVIH naših krajeva 
u — tuđinu? Kako SMIRITI našega 
čovjeka? Kako mu vratiti zdravo SA- 
MOPOUZDANJE? 

Evo odgovora! To ćemo učiniti — 
uz ostalo — tek onda, kada budemo 


-uspjeli stvarati topla, mirna KRISTO- 


VA obiteljska gnijezda. Ako netko po- 
bjegne i na kraj Australije, a nije osno- 
vao skladnu obitelj, ne će imati zado- 
voljstva koliko najsiromašniji brđanin 
našega kraša u svom jednostavnom do- 
mu, koji je ispunjen vjerom, ufanjem 
i ljubavlju prema Kristovu Srcu. 


Zacrtali smo detaljnije taj put sre- 
će! I ti ne možeš ništa bolje učiniti 
nego svoju obitelj dovesti do ove veli- 
ke životne navezanosti na Krista Isu- 
sa. Drugim riječima trebaš ostvariti 
što je učinio onaj Hercegovac koji 
živi u Gornjoj Podravini. Priznao mi 
je taj priprosti čovjek, koji nema veli- 
ke plaće: Ja sam NAJSRETNIJI čovjek 
na svijetu! Ne bih se mijenjao ni s 
Johnsonom!! — Tri su osnovne karak- 
teristike ove jednostavne obitelji naše- 
ga željezničara: 

1. Ona ŽIVI SVOJIM vlastitim, sa- 
mostalnim životom. Svoju djecu odga- 
ja da budu dobri katolici, ali također 
da ljube svoj narod i cijeli svijet. Za- 
držala je običaj zajedničke molitve. Ne- 
djeljna misa niie u njoj ništa namet- 

nuto, to se po sebi razumije. Obitelj- 
ska čistoća, osobito u pitanju djece, 
nije oslabila. Imaju u obitelji petero 
žive, zdrave i vesele djece. 

2. Ona živi takvim životom USPR- 
KOS sasvim različite okoline. Ide ta o- 
kolica u crkvu, ali iz dosade; moli se, 
ali skroz. na skroz sentimentalno; vje- 
ruje, ali ne u kršćanstvo križa. Da ta 
pobožnost nije prava, vidi se u histe- 
ričnom upravo odbijanju djece. Kad je 
majka-Hercegovka nosila ČETVRTO 
dijete pod svojim srcem, žene toga 
kraja u crkvi su napravile krug. tri 
metra daleko oko nje i — ironično 
joj se smijale. Ali to nju nije slomilo. 
Ona se vraćala svojoj kući i tu je do- 
bivala snagu i jakost. 

3. Ona živi iz VLASTITOGA IZVORA! 
To je Isus Krist! Njegovu SRCU posve- 
ćena je cijela obitelj. Lik Kristova Sr- 
ca kraljuje na lijepo ukrašenom posto- 
lju u središtu obiteljskog kulta. Ta je 
obitelj prava OAZA, koja se natapa, 
koja živi zbog bujica što na nju struje 
iz velikoga Izvora — Božjeg Srca. To 
je prava — CRKVA u MALOM! 

Takav dom, kakvog je sebi podigao 
ovaj vrsni čovjek, nije samo izvor 

VLASTITE SREĆE, nego je garancija 
sretnog i perspektivnog života - naše 
vjere; VRELO je zdrave ljubavi prema 
rodnoj grudi; amanet je i USPOMENA 
na svoju lijepu domovinu i u tuđini; 
MAGNET je privlačnosti prema sta 
rom kraju; UZROK naše živoine i ću 
doredne obnove. I zato ga pozdravlja- 
mo riječima A. Šenoe, a u tom pozdra- 
vu pobuđujemo i želju da imamo što 
više takvih kuća: 


»Zdravo da si novi dome, 
Dome divan, drag! 

Tu ti bolja cvate nada, 
Cvate sreća, mir, 

Tu sloboda neka vlada, 
Pravo, sreća, pir. 

Bajna zelen svuda niče, 
Živo srce glasno kliče: 

Tu nam slast i kruna, slava, 
Hrvatska tu stoji prava« 

Mi Hrvati imamo mnogo razloga da 
ostanemo vjerni svetoj Crkvi. Jedan 
je i ovaj: Ona nas je spasila od propa- 
sti: Navedimo samo dvije zgode: 

PRVI PUT odmah kako dođosmo u 
naše krajeve. Došli smo kao ratnički 
organiziran narod. Da nas Ona nije 
primila u svoje naručje, mi bismo se 

iskrvarili u ratovima sve do uništenja. 
To se upravo dogodilo mnogim ratnič- 
kim narodima ondašnje Evrope. Ali već 
u VIIL stoljeću, kada većina Evrope 
nije ni znala za Svetu Stolicu, ona nas 
je nagovorila te smo sklopili s njom 
PRVI MIROVNI SAVEZ O NENAPA. 
DANJU na čitavom svijetu. 


. DRUGI PUT nas je Sveta Stolica 
spasila početkom XVI. stoljeća, kada 
je izgledalo da ćemo biti iskorjenjeni 
s lica zemlje. Početkom travnja 1494. 
sastao se Hrvatski SABOR u BIHAĆU 
na Uni. I tada su poslali naši očevi 
dirljivu poslanicu »GLAVI i VRHOV- 
NOM UPRAVITELJU KRŠĆANSTVA«. 
Među ostalim nalazimo ondje i ove ri- 
ječi: 

»Pred Bogom našim Stvoriteljem, i 
onda pred Vašom Svetosti, svjedočimo 
da smo prizvali u pomoć najprije Va- 


šu Svetost ... Pa, ako nam za vremena - 


ne priteče u pomoć, to ćemo morati 
— budući da osim toga PRENESREĆ- 
NOGA JEZIKA SVOJEGA nijednoga 
drugoga ne znamo, niti se nakon gu- 
bitka našega imutka možemo rasuti po 
drugim krajevima — hoćeš-nećeš, ma- 
kar i s gubitkom svojih duša, tražiti 

način, takav put s istim progoniteljima 
vjere da uzmognemo ostati u vlastitoj 
domovini.« Kolika se tragedija ocrta- 
va iz ovih dirljivih redaka ...! 

A Papa ovako odgovara: »Sveta Sto- 
lica ne će dopustiti da PROPADNE HR- 
VATSKA taj NAJČVRŠĆI BEDEM 
KRŠĆANSTVA.« I nije dozvolila. Hvala 
joj dovijeka ... Ona nas i DANAS po- 
ziva da odbacimo prokletstvo zla 
iz naših kuća; da ozdravimo od kuž- 
ne bolesti koja harači našom domovi- 
nom; da zaustavimo krv koja brizga 
iz naših izvora života; da ubijemo cr- 
noga ćuka koji pjeva na našim kro- 
vovima; da se oslobodimo od vječne i 
vremenite smrti!!! Kako! Tražeći sre- 
ću u obitelji. Po Kristu i Njegovoj Sve- 
toj Majci: 


»O Marijo, 

Svemu kršćanstvu Ti si obramba 
I orsagu horvackom Mati ufana! 
Podeli nam Tvu milošću, 

Deva Marija premilostivna.« 

vljenu sreću. Trudio 
sam se da nađem TAJ- 
NU te sreće, RECEPT 
koji mogu i drugi upo- 
trijebiti. Ne bojeći se 
da ću razočarati tvoje 
očekivanje, tvrdim da 
sam je otkrio; i u ovoj 
ću je knjižici tebi krat- 
ko i jezgrovito prika- 
zati« — onda nas to 
upravo OBVEZUJE da 
tu knjižicu otvorimo, 
proučimo i dademo 
drugima da je čitaju. 
— OSOBITO nas ova 
knjižica privlači, jer 
nije nasumce napisa- 
na. Ona je IZVADAK 
iz našega ŽIVOTA. 
Priručnik jedna meto- 
de rada među NAŠIM 
obiteljima i među NA- 
ŠIM narodom. Iskuša- 
na u NAŠOJ praksi. 
Po njoj već svećenici 
usmjeruju svoje vjer- 
nike k Sreći. Po njoj 
su obitelji tu sreću 
već i ostvarile. Kako? 
Jer ih dovodi do Kri- 
stovog blagog i milo- 
srdnog Srca... 





ZEMLJO NAŠA, ZEMLJO MILA! 


SLAVNA MAJKO RODA SLAVNA, 
TI KOLIJEVKO STARODAVNA! 


PO RAVNICAH | PO GORAH, 
PREKO ŠUMA ZELENICA, 


IZMEĐ' RIJEKA SREBRENICA, 
PA OD MORA SVE DO MORA, 


TI SE STEREŠ DIVNIM SAGOM, 
TI SE KITIŠ SVAKIM BLAGOM! 
STOJMO ČVRSTO NA TLU TOME, 
STOJMO SVI U JEDNOM KOLU, 
SVOJU ZEMLJU MAKAR GOLU, 
SAČUVAJMO RODU SVOME! 


PETAR PRERADOVIĆ. 





